CELEX: 41998D0052
Language: hr
Date: 1998-12-16 00:00:00
Title: Odluka Izvršnog odbora od 16. prosinca 1998. o Priručniku o prekograničnoj policijskoj suradnji (SCH/Com-ex (98)52)

19/Sv. 009
            
            
               HR
            
            
               Službeni list Europske unije
            
            
               155
            
         41998D0052
   
               L 239/408
            
            
               SLUŽBENI LIST EUROPSKE UNIJE
            
            
               16.12.1998.
            
         ODLUKA IZVRŠNOG ODBORA
   od 16. prosinca 1998.
   o Priručniku o prekograničnoj policijskoj suradnji
   (SCH/Com-ex (98)52)
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   uzimajući u obzir članak 2. stavak 3., članke 3., 7., 39., 40., 41., 46., 47. i 92. gore navedene Konvencije,
   ODLUČIO JE:
   
               1.
            
            
               Ovim se donosi Schengenski priručnik o prekograničnoj policijskoj suradnji (Doc. SCH/I (98)90) (1), koji je priložen uz ovaj dokument. Istodobno se stavlja izvan snage Izjava Izvršnog odbora od 29. lipnja 1995. (Doc. SCH/Com-ex (95) Decl. 2).
            
         
               2.
            
            
               Schengenski priručnik o policijskoj suradnji u održavanju javnog reda i sigurnosti (Doc. SCH/I (97)36 Rev. 5) uvršten je u Priručnik o prekograničnoj policijskoj suradnji. Odluka Izvršnog odbora od 24. lipnja 1997. (Doc. SCH/Com-ex (97)6 Rev. 2) ovim se stavlja izvan snage.
            
         
               3.
            
            
               Ugovorne stranke uvrštavaju Priručnik o prekograničnoj policijskoj suradnji u svoje nacionalne pravne poretke i prosljeđuju ga svojim policijskim službama radi provedbe.
            
         
               4.
            
            
               Schengensko tajništvo je odgovorno za stalno ažuriranje Priručnika u obliku fascikla s listovima na umetanje. S tim ciljem ugovorne stranke obavještavaju Glavno tajništvo o svim izmjenama svojih nacionalnih kontrolnih popisa.
            
         
               5.
            
            
               Svakih šest mjeseci sadašnje Predsjedništvo savjetuje se s državama članicama o potrebi ažuriranja općeg dijela i ažurira Priručnik.
            
         
               6.
            
            
               Predsjedništvo prosljeđuje Priručnik Europskoj uniji u svrhu obavješćivanja.
            
         
      Berlin, 16. prosinca 1998.
      
         
            Predsjedatelj
         
         C. H. SCHAPPER
      
   
   
      (1)  Povjerljiv dokument.